《腊月二十五日食竹笋菜薹因以记之》
明代·王钝

可怪湖南气候偏，隆冬草木绿参天。菜花开遍江头圃，竹笋穿通岭外田。

空谷鸟啼无雪积，清流鱼跃少冰坚。当时孝子称王孟，难显啼寒卧冻贤。

作者简介：（1336—1406）元明间河南太康人，字士鲁。元末进士，为猗氏知县。洪武十年征授礼部主事，历官福建参政，以廉慎闻。奉使谕麓川土官，所得礼品，还至云南，悉交国库。建文初拜户部尚书。燕王军进南京时，逃出被俘。成祖诏复故官。寻致仕归，郁郁死。有《野庄集》。